CELEX: 32007R0323
Language: hu
Date: 2007-03-26 00:00:00
Title: A Bizottság 323/2007/EK rendelete ( 2007. március 26. ) a környezetben tartósan megmaradó szerves szennyező anyagokról és a 79/117/EGK irányelv módosításáról szóló 850/2004/EK rendelet V. mellékletének módosításáról (EGT vonatkozású szöveg )

27.3.2007   
            
            
               HU
            
            
               Az Európai Unió Hivatalos Lapja
            
            
               L 85/3
            
         A BIZOTTSÁG 323/2007/EK RENDELETE
   (2007. március 26.)
   a környezetben tartósan megmaradó szerves szennyező anyagokról és a 79/117/EGK irányelv módosításáról szóló 850/2004/EK rendelet V. mellékletének módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendeletre (1) és különösen annak 7. cikke (6) bekezdésére és 14. cikke (3) bekezdésére,
   mivel:
   
               (1)
            
            
               Ahogy a 850/2004/EK rendelet V. melléklete 1. részében szerepel, az említett melléklet 2. részében meghatározott eljárásoknál is esetenként szükség lehet előkezelési eljárásokra. Ezért az V. melléklet 2. részét ennek megfelelően módosítani kell.
            
         
               (2)
            
            
               Az e rendeletben előírt intézkedések a legmegfelelőbb eszközök a magas szintű védelem biztosításához.
            
         
               (3)
            
            
               Az e rendeletben előírt intézkedések összhangban vannak a hulladékokról szóló, 1975. július 15-i 75/442/EGK tanácsi irányelv (2) 18. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   A 850/2004/EK rendelet V. melléklete az e rendelet mellékletében leírtaknak megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. március 26-án.
      
         
            a Bizottság részéről
         
         Stavros DIMAS
         
            a Bizottság tagja
         
      
   
   
      (1)  HL L 158., 2004.4.30., 7. o. A legutóbb a 172/2007/EK tanácsi rendelettel (HL L 55., 2007.2.23., 1. o.) módosított rendelet.
   
      (2)  HL L 194., 1975.7.25., 39. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   MELLÉKLET
   A 850/2004/EK rendelet V. mellékletének 2. része az első mondat után a következő bekezdéssel egészül ki:
   
      „Az e melléklet e része szerinti állandó tárolást megelőzően előkezelési eljárásokat lehet végezni, ha az előkezelési eljárás során a hulladéktól elkülönített, a IV. mellékletben felsorolt anyag későbbi ártalmatlanítása e melléklet 1. részével összhangban történik. Ezenkívül átcsomagolási és ideiglenes tárolási eljárások is végezhetők az e melléklet e része szerinti ilyen előkezelést vagy állandó tárolást megelőzően.”